Source: https://www.riigiteataja.ee/akt/112072012001
Timestamp: 2019-11-20 18:34:05+00:00
Document Index: 5531418

Matched Legal Cases: ['§ 336', '§ 121', '§ 122', '§ 12', '§ 125', '§ 27']

Justiitsministri 28. detsembri 2005. aasta määruse nr 59 „Kohtule dokumentide esitamise kord“ muutmine – Riigi Teataja
Justiitsministri 28. detsembri 2005. aasta määruse nr 59 „Kohtule dokumentide esitamise kord“ muutmine
RT I, 12.07.2012, 1
Vastu võetud 02.07.2012 nr 40
Määrus kehtestatakse tsiviilkohtumenetluse seadustiku § 336 lõigete 3 ja 6 alusel.
Justiitsministri 28. detsembri 2005. aasta määruses nr 59 „Kohtule dokumentide esitamise kord“ tehakse järgmised muudatused:
1) paragrahvi 121 pealkiri sõnastatakse järgmiselt:
„§ 121. Majandusaasta aruande aruandluskeskkonnas esitaja“;
2) paragrahvi 122 pealkiri ning lõiked 1 ja 2 sõnastatakse järgmiselt:
„§ 122. Majandusaasta aruande esitamine aruandluskeskkonnas
(2) Paberkandjal allkirjastatud majandusaasta aruande esitamiseks lisatakse majandusaasta aruanne ja sellega koos esitatavad dokumendid aruandluskeskkonda PDF-vormingus. Kui lisatav aruanne on koostatud väljaspool aruandluskeskkonda, peab raamatupidamiskohustuslane esitama ka majandusaasta aruande ja sellega koos esitatavate dokumentide andmed aruandluskeskkonnas olevatel andmeväljadel.“;
3) paragrahvi 123 lõike 3 esimene lause sõnastatakse järgmiselt:
„Kui majandusaasta aruanne ja sellega koos esitatavad dokumendid lisatakse aruandluskeskkonda PDF-vormingus, võib vandeaudiitori aruande esitada koos majandusaasta aruandega.“;
4) paragrahvi 124 lõike 1 esimene lause sõnastatakse järgmiselt:
„Käesoleva määruse § 12 lõikes 3 nimetatud raamatupidamiskohustuslase esindusõiguslik isik lisab aruandluskeskkonda paberkandjal allkirjastatud ja seaduses sätestatud juhtudel auditeeritud majandusaasta aruande ja sellega koos esitatavad dokumendid PDF-vormingus.“;
5) paragrahvi 124 lõige 2 sõnastatakse järgmiselt:
„(2) PDF-vormingus aruandluskeskkonda lisatava majandusaasta aruande võib paberkandjal allkirjastamise asemel digitaalallkirjastada aruandluskeskkonnas.“;
6) määrust täiendatakse §-ga 125 järgmises sõnastuses:
„§ 125. Majandusaasta aruande esitamine notari kaudu
(5) Notar edastab majandusaasta aruande ja sellega koos esitatavate dokumentide ärakirja kohtule aruandluskeskkonnas viie tööpäeva jooksul, jättes täitmata või muutmata aruandluskeskkonnas olevad andmeväljad sidevahendite andmete (telefon, faks, e-posti aadress), osanike nimekirja, mittetulundusühingu või sihtasutuse aruandeaasta põhitegevusala või äriühingu müügitulu jaotuse kohta.“;
7) paragrahvi 27 pealkiri ja lõige 1 sõnastatakse järgmiselt:
„§ 27. Paragrahvi 125 rakendamine
(1) Paragrahvis 125 sätestatut kohaldatakse majandusaasta aruandele, mis on koostatud 2009. aasta 1. jaanuaril või hiljem alanud aruandeperioodi kohta.“;
8) paragrahvi 27 lõiked 2-5 tunnistatakse kehtetuks.
Justiitsministri ülesannetes